EkBass/fiwiki-20250220-pages-articles huggingface dataset:
Orenburgin kuvernementti

Orenburgin kuvernementti (myös lääni; ) oli hallintoalue Venäjällä vuosina 1744–1781 ja 1796–1928. Se käsitti laajan alueen Uralin eteläosassa ja nykyisessä Kazakstanissa. 1900-luvun alussa kuvernementin pinta-ala oli 168 200 neliövirstaa. Se rajoittui pohjoisessa Ufan ja Permin sekä koillisessa Tobolskin kuvernementteihin, etelässä Turgain ja lounaassa Uralskin alueisiin sekä lännessä Samaran kuvernementtiin. Hallinnollisina keskuksina vuorottelivat Orenburg ja Ufa. Aluksi Orenburgin kuvernementtiin kuuluivat Ufan ja Isetin provinssit, joukko rajalinnoituksia sekä Uralin takaiset baškiirit. Vuonna 1745 siihen liitettiin Stavropolin provinssi ja vuonna 1773 Samara. Vuonna 1781 kuvernementti lakkautettiin ja sen alue liitettiin alueena Ufan käskynhaltijakuntaan. Uudelleen se perustettiin vuonna 1796. Vuonna 1850 osa Orenburgin kuvernementistä liitettiin Samaran kuvernementtiin, vuonna 1865 siitä erotettiin Ufan kuvernementti ja vuonna 1868 erilliset Uralskin ja Turgain alueet. Vuosina 1850–1881 kuvernementti kuului Orenburgin ja Samaran kenraalikuvernementteihin. 1800-luvun puolivälistä lähtien se käsitti viisi kihlakuntaa, joiden keskuksina toimivat Orenburg, Orsk, Troitsk, Tšeljabinsk ja Verhneuralsk. Kuvernementin väestö muodostui Venäjältä suuntautuneen voimakkaan muuttoliikkeen seurauksena. Vuonna 1901 talonpojat ja siirtolaiset muodostivat 44,4 %, kasakat ja sotilaat 41,1 % sekä kauppiaat ja kaupunkilaiset 8,8 % väestöstä. Vuoden 1897 väestönlaskennan mukaan venäläisiä oli 70,4 %, baškiireja 15,9 % ja tataareja 5,8 %. Tärkeimmät elinkeinot olivat maanviljely ja karjanhoito. Vuonna 1919 seitsemänkymmentä Orenburgin kuvernementin volostia liitettiin Baškiirien ASNT:aan, Troitskin ja Tšeljabinskin kihlakunnat Tšeljabinskin alueeseen ja Verhneuralskin kihlakunta Ufan kuvernementtiin. Vuosina 1920–1924 kuvernementti kuului Kirgiisien ASNT:aan, jonka pääkaupunkina toimi Orenburg. Kuvernementin itsenäinen asema palautettiin vuonna 1925. Vuonna 1928 siitä tuli Keski-Volgan kuvernementtiin (vuodesta 1929 Keski-Volgan aluepiiriin) kuulunut Orenburgin piirikunta. ==Lähteet== Luokka:Venäjän keisarikunnan kuvernementit
11 Parthenope

11 Parthenope (symboli: ) on päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välisellä asteroidivyöhykkeellä. Asteroidin löysi A. de Gasparis vuonna 1850. Parthenope ei ollut de Gasparisin löydöistä ensimmäinen, sillä hän oli löytänyt Hygiean edellisenä vuonna. Nimensä Parthenope sai yhden kreikkalaisen mytologian seireenin mukaan. Parthenope oli yksi monista 1850-luvun tuntumassa löytyneistä asteroideista. Ensimmäisinä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät asemansa. ==Lähteet== *JPL Small-Body Database Browser: 11 Parthenope * *JPL Small-Body Database Browser: 10 Hygiea * Hubble Images of Asteroids Help Astronomers Prepare for Spacecraft Visit *When did the asteroids become minor planets? Luokka:Päävyöhykkeen asteroidit
Boys-panssarintorjuntakivääri

Boys-panssarintorjuntakivääri () on brittivalmisteinen toisessa maailmansodassa käytetty panssarintorjuntakivääri. Asetta valmisti Royal Small Arms Factory ja sen valmistus aloitettiin vuonna 1937. Asetta valmistettiin kolmena eri versiona. Varhaisessa Mk I -mallissa oli pyöreä suujarru ja T-mallinen jalka. Myöhemmässä Mk II -mallissa oli neliskulmainen suujarru ja se oli varustettu V-mallisella jalalla. Kolmas versio Boys- panssarintorjuntakivääristä oli maahanlaskujoukoille tarkoitettu lyhennetty malli jossa oli 762 millimetriä pitkä piippu. Myöhemmissä malleissa käytettiin myös paranneltuja patruunoita, jotka tarjosivat alkuperäistä paremman läpäisykyvyn. ==Suunnittelu ja valmistus== Yhtenä Boysin pääsuunnittelijoista toimi kapteeni H. C. Boys, joka oli Britannian käsiasekomitean jäsen ja työskenteli Royal Small Arms Factoryn suunnittelijana. Asetta kutsuttiin alun perin nimellä Stanchion. Suunnittelija Boys kuitenkin kuoli ainoastaan muutama päivä aseen käyttöön oton jälkeen, ja aseelle annettiin hänen muistokseen uusi nimi Rifle, Anti-Tank, .55in, Boys. Boysissä oli pulttilukko-sulkumekanismi ja ase oli varustettu viiden patruunan lippaalla. Aseen huonoja puolia olivat sen suuri paino ja 13,9 mm kaliiperin patruunan aiheuttama rekyyli. Aseen rakenteessa oli myös paljon pieniä ruuveja, jotka tekivät Boysin huoltamisesta vaikeaa. Tullessaan palveluskäyttöön Boys oli suhteellisen tehokas aikansa kevyttä panssarikalustoa vastaan. Se pystyi läpäisemään 16 mm paksun panssarin vielä 91 metrin päästä. ==Palveluskäyttö== Boys-panssarintorjuntakivääriä käytettiin erityisesti toisen maailmansodan alussa saksalaisten kevyitä panssarivaunuja ja panssariautoja vastaan. Iso-Britannia toimitti myös suuren määrän Boys-kivääreitä suomalaisille joukoille jotka käyttivät asetta talvisodassa Neuvostoliittoa vastaan. Ase oli suosittu suomalaisten joukkojen parissa, koska sen luoti pystyi läpäisemään neuvostoliittolaisen T-26-panssarivaunun panssarin. Toisen maailmansodan edetessä ja panssarivaunujen kehittyessä Boysin käyttökelpoisuus väheni. Aseesta tehtiin lyhyemmällä piipulla varustettu malli laskuvarjojoukkojen käyttöön vuonna 1942. Tämä ase osoittui täysin käyttökelvottomaksi ja liittoutuneiden joukkojen kalustossa Boys korvattiin pääsääntöisesti vuonna 1943 PIAT- singolla. Näiden aseiden puute aiheutti kuitenkin sen että todellisuudessa Boys pysyi joukkojen käytössä tätä pidempään. Asetta käytettiin myös ajoneuvoihin kiinnitettynä. Boys kiinnitettiin muun muassa Marmon Herrington -, Universal Carrier - ja Standard Beaverette -ajoneuvoihin. ==Käyttäjät== * * * * * * * – Neuvostoliitto sai noin 3 200 Boys-panssarintorjuntakivääriä Lend- Lease -sopimuksen puitteissa. * – Saksalaiset joukot käyttivät briteiltä sotasaaliina saatuja aseita nimellä Panzerbüchse Boyes. * – Asetta käytettiin talvisodassa ja jatkosodassa nimellä 14 mm pst kiv/37. * * – Aseet olivat Yhdysvaltain merijalkaväen käytössä. ==Lähteet== * * ===Viitteet=== Luokka:Panssarintorjuntakiväärit Luokka:Talvisodan aseet Luokka:Jatkosodan aseet
Standard Beaverette

Standard Beaverette (tunnetaan myös nimillä Standard Car 4x2 ja Car Armoured Light Standard) oli Standard Motor Companyn valmistama toisessa maailmansodassa käytetty panssariauto. Beaverettea käytettiin lähinnä Home Guard -kodinturvajoukkojen kalustona ja harjoituskäytössä. ==Historia== Standard Motor Company rakensi Standard Beaveretten ensimmäisen mallin vuonna 1940. Panssariauto perustui yhtiön valmistaman siviiliauton rakenteeseen, johon oli lisätty yksinkertainen panssarointi. Beaveretten runko oli päältä sekä takaa avonainen ja auto oli aseistettu konekiväärillä. Myöhemmissä versioissa oli kokopanssarointi ja tykkitorni konekivääriä varten. Osa ajoneuvoista oli lisäksi aseistettu Boys-panssarintorjuntakiväärillä ja varustettu radiolla. Yhteensä Standard Beaveretten eri malleja rakennettiin noin 2 800 kappaletta. Ajoneuvon ongelmina pidettiin sen suurta painoa ja hankalaa ohjattavuutta. == Mallit == Standard Beaverettea valmistettiin kaikkiaan viitenä erilaisena mallina. *Mk I – Alkuperäinnen malli. *Mk II – Kokonaan panssaroitu malli. *Mk III Beaverbug – Mk II:n lyhennetty versio, joka oli varustettu tykkitornilla. *Mk IV – Mk III uudelleen suunnitellulla keulalla. *Lisäksi Uudessa-Seelannissa valmistettiin Standard Beaveretteen perustuvaa panssariautoa nimellä Beaverette (NZ). ==Katso myös== *Bedford OXA Luokka:Toisen maailmansodan panssariautot Luokka:Yhdistyneen kuningaskunnan panssariautot
Henkilöbrändi

Henkilöbrändi tarkoittaa henkilön maineen ja imagon kokonaisuutta, brändiä. Sanaa on Suomessa käytetty internetin sisältömarkkinoinnin ja vaikuttajamarkkinoinnin yhteydessä. Riku Vassinen ja Antti Isokangas neuvovat Digitaalinen jalanjälki -kirjassaan henkilöbrändin rakentamisessa. Vassinen ja Isokangas jakavat henkilöbrändin persoonabrändiin ja ammattibrändiin. Heli Sirkiän mukaan henkilöbrändäyksellä tarkoitetaan oman osaamisensa markkinointia ja itsensä erilaistamista massasta . Oma henkilöbrändi on vahva ura-ankkuri luovan alan osaajalle. Henkilöbrändi syntyy toiminnasta, esimerkiksi osallistumalla sosiaalisiin objekteihin liittyvään vuorovaikutukseen, jakamalla tietoa sosiaalisissa verkostoissa tai toimimalla aktiivisesti osana asiantuntijayhteisöä. Henkilöbrändi muodostuu kuitenkin henkilöön liittyvän tiedon kokonaisuudesta, myös ilman henkilön aktiivista toimintaa. Brändi välittyy siitä, mitä tekee, arvioi Mari Koistinen . Oman nimen ilmestymistä verkkoon on nykyään lähes mahdotonta välttää. Osallistumalla esimerkiksi urheilukilpailuun tai hakemalla rakennuslupaa, voi saada nimensä nettiin julkaistuissa julkisissa asiakirjoissa. == Katso myös == * Virtuaali-identiteetti * Sosiaalinen media ==Lähteet== == Aiheesta muualla == * Tuija Aalto ja Marylka Yoe Uusisaari 2010: Löydy – Brändää itsesi verkossa. ISBN 978-951-692-807-7 * Tuija Aalto: Oma blogi on henkilöbrändin ankkuri tietotyöläiselle * Harto Pönkä: Miten brändäät itsesi sosiaalisessa mediassa? (esitys) * Calcus Personal Branding video Luokka:Markkinointiviestintä
Paamajärvi

Paamajärvi on Lapin läänissä Pellon kunnassa Turtolan kylässä sijaitseva matala ja reheväkasvustoinen järvi. Paamajärvi on Tornionjokeen laskeva pienen valuma-alueen keskusjärvi. Järvi on kauttaaltaan matala; se kuivattiin 1800-luvun lopulla niityiksi ja vesitettiin takaisin 1950-luvulla. Kasvillisuusvyöhykkeet ovat laajoja etenkin järven pohjoispäässä. Alueen linnusto on monipuolinen. Valtakunnallisessa lintuvesien suojeluohjelmassa alue arvioitiin valtakunnallisesti arvokkaaksi kohteeksiwww.ymparisto.fi - Paamajärvi. == Lähteet == Luokka:Pellon järvet Luokka:Tornionjoen keskiosan alue
Algo pequeñito

Algo pequeñito (”Jotain pientä”) on Daniel Digesin Eurovision laulukilpailussa 2010 laulama kappale. Sen ovat säveltäneet ja sanoittaneet Jesús Cañadilla, Luis Miguel de la Varga, Alberto Jodar ja Daniel Diges. Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 25. maan joukosta sijalle 15. Euroviisuissa Daniel Diges sai esiintyä kahdesti – ensin omalla vuorollaan toisena esiintyjänä ja tämän jälkeen vielä uudestaan viimeisenä. Syynä oli Jimmy Jump -niminen häirikkö, joka ponnahti lavalle kesken ensimmäisen esityksen. == Lähteet == Luokka:Vuoden 2010 euroviisuedustuskappaleet Luokka:Espanjan euroviisuedustuskappaleet
13 Egeria

13 Egeria (symboli:) on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Pikkuplaneetan löysi A. de Gasparis vuonna 1850. Egeria ei ollut de Gasparisin löydöistä ensimmäinen, sillä hän oli löytänyt Hygiean 12. huhtikuuta 1849 ja Parthenopen 11. toukokuuta 1850. Pikkuplaneetta Egeria sai nimensä roomalaisen mytologian Egerian mukaan. Egeria oli yksi monista 1850-luvun tuntumassa löytyneistä asteroideista. Ensimmäisinä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät pian asemansa. ==Lähteet== *JPL Small-Body Database Browser: 13 Egeria * *JPL Small-Body Database Browser: 10 Hygiea *JPL Small-Body Database Browser: 11 Parthenope * Hubble Images of Asteroids Help Astronomers Prepare for Spacecraft Visit *When did the asteroids become minor planets? Luokka:Päävyöhykkeen asteroidit
Lättähattujen sankari

Lättähattujen sankari on Matti Liljan 1955 julkaistu romaani.Fennica Sen alaotsikko on Kuvaus sodanjälkeisen nuorison seikkailuista ja suhtautumisesta ympäristöön. Kirjan on kustantanut Arvi A. Karisto Osakeyhtiö ja se on painettu ko. kustantamon kirjapainossa Hämeenlinnassa. Kirjassa on 119 sivua ja se kuuluu sarjaan Poikien kirjoja. Kirjan tapahtumat alkavat helmikuun lopulla vuonna 1955 ja tapahtumapaikkana on puutaloalue Helsingissä. Kirjan päähenkilöt ovat Esko ja Irkka. Lättähattu Esko on päässyt töihin autokorjaamolle. 16-vuotias Irkka on kiltti ja kunnollinen tyttö ja ollut koulusta päästyään työssä asiatyttönä Puuyhtiön konttorissa. == Lähteet == Luokka:Suomalaiset romaanit Luokka:Vuoden 1955 kirjat
Paamajoki

Paamajoki on noin nelisen kilometriä pitkä joki, joka laskee Paamajärvestä Tornionjokeen Pellossa Turtolan kylän pohjoispäässä. Alun perin joki laski Tornionjokeen kylän eteläpäässä vanhan säästöpankin kohdalla, mutta vuonna 1874 Paamajärven kuivausta varten kaivettiin uusi joki, josta Paamajärven vesi virtasi pois Turtolan ylipäässä. Paamajärven laskun yhteydessä alkuperäinen Paamajoki kuivui pieneksi puroksi ja Paamajärven laskuvedet tekivät pääuomaksi vaihtuneesta Petäjäojasta uuden Paamajoen. Luokka:Pellon joet Luokka:Tornionjoen keskiosan alue
Marjorie De Sousa

Marjorie Lissette de Sousa Rivas (s. 23. huhtikuuta 1980 Caracas, Venezuela) on venezuelalainen näyttelijätär, malli ja laulaja. De Sousa on ollut mukana vuoden 1999 Miss Venezuela -kisassa. Hän on seurustellut näyttelijä Adrián Delgadon kanssa. de Sousa aloitti näyttelemisen 12-vuotiaana, lapsena näytteleminen oli vain harrastus, mutta myöhemmin näytteleminen alkoi kiinnostaa häntä oikeasti. De Sousalla on nuorempi veli nimeltä Juan Carlos. Vapaa-ajalla Marjorie nauttii ajasta perheen parissa. Kotisivuillaan Marjorie kertoo pitävänsä kokkaamisesta. Marjorie de Sousa seurusteli jonkin aikaa vastanäyttelijänsä Juan Pablo Raban kanssa, mutta pari on eronnut. ==Filmografia== Elokuvat Vuosi Nimi Rooli Huomiot 2006 Soltera y sin compromiso Julia Maldonado Televisioelokuva 2008 Duelos de pasarelas Natalia Rios 2017 Juan Apóstol, el más amado Magdalan Maria 2018 Lo más sencillo es complicarlo todo Susana 2023 Novios por Navidad Valeria Santacruz Televisioelokuva; lyhytelokuva 2024 Mi perfecto ex Cata Televisioelokuva Televisiosarjat Vuosi Nimi Rooli Huomiot 2000 Toda mujer América 2000–2001 Amantes de luna llena Mayra Robledo 2001–2002 Guerra de mujeres Carolina Bonilla 2002–2003 Gata salvaje Camelia Valente 2003 Rebeca Gisela Gidalva 2003–2004 Mariana de la noche Carol Montero 2005 Ser bonita no basta Coral Torres 2006–2007 Y los declaro marido y mujer Saoia Mujica 2007 Isla Paraíso Maite Minisarja 2008 Amor comprado Margot Salinas 2008–2009 ¿Vieja yo? Estefanía Urrutia 2010 Pecadora Samantha Sabater 2011 Sacrificio de mujer Clemencia Astudillo 2012 Corazón apasionado Leticia Bracamontes 2012–2013 Amores verdaderos Kendra Ferreti 2014–2015 Hasta el fin del mundo Sofía Ripoll 2016 Sueño de amor Cristina Vélez 2017 Mi marido tiene familia Itse 2018 Al otro lado del muro Sofía Villavicencio Descontrol Ariadna Morelos 2019 Un poquito tuyo Julieta Vargas 2021 La desalmada Julia Torreblanca 2022–2023 Amores que engañan Useita rooleja 2023–2024 Golpe de suerte Eva Montana 2024 El Conde: Amor y honor Cayetana Carrá Teatteri Vuosi Nimi Rooli Tapahtumapaikka 2009 Orinoco Tuntematon Tuntematon 2012 Toc Toc Lili Useita sijainteja 2013 Perfume de gardenia Gardenia Peralta 2015 Hasta el fin del mundo... Cantaré Sofía Ripoll Bandy 2016 ¿Por qué los hombres aman a las cabronas? Dulce 2018 El matrimonio perjudica seriamente la salud Julia Musiikkivideot Vuosi Nimi Taiteilija Albumi 2011 "Poquito a Poquito" Henry Santos Introducing Henry Santos ==Diskografia== Singlet Vuosi Nimi Listasijoitukset Albumi 2019 "Un Poquito Tuya" — Singlet ilman albumia 2020 "Morenito De Mi Amor" — 2021 "Ni Diabla Ni Santa" — 2022 "La Alegría de la Navidad" — ==Aiheesta muualla== * Luokka:Venezuelalaiset näyttelijät Luokka:Vuonna 1980 syntyneet Luokka:Elävät henkilöt
14 Irene

14 Irene (symboli:) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1851, mutta se ei ollut hänen ensimmäinen löytönsä. Hind oli löytänyt aiemmin Iriksen, Floran ja Victorian. Irene sai nimensä kreikkalaisen mytologian Eirene-jumalattaren mukaan. Irene oli yksi monista 1850-luvun tuntumassa löytyneistä asteroideista. Ensimmäisenä löytyneitä asteroideja oli pidetty planeettoina, mutta kun yhä uusia rupesi löytymään vuodesta 1845 (Astraea löytyi kyseisenä vuonna) lähtien kiihtyvällä tahdilla, niin ne menettivät pian asemansa. ==Lähteet== *JPL Small-Body Database Browser: 14 Irene *JPL Small-Body Database Browser: 7 Iris *JPL Small-Body Database Browser: 8 Flora *JPL Small-Body Database Browser: 12 Victoria * * Hubble Images of Asteroids Help Astronomers Prepare for Spacecraft Visit *When did the asteroids become minor planets? *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Tiikerisiilikäs

Tiikerisiilikäs (tai tiikerikehrääjä) (Spilosoma lubricipedum) on hyvin yleinen kesän alkupuolen yöperhonen. == Koko ja ulkonäkö == Molemmilla sukupuolilla sekä etu- että takasiivet ovat pohjaväriltään puhtaan valkoiset. Etusiivissä on harvakseltaan mustia täpliä. Täplien määrä ja koko vaihtelevat yksilöittäin ja joskus ne saattavat puuttua miltei kokonaan. Siiven kärkiosassa on yleensä rivi siipisuonen kahtia jakamia, parittaisia mustia täpliä, mutta myös ne voivat puuttua. Takasiivissä täpliä on etusiipiä vähemmän, mutta tumma keskitäplä erottuu yleensä ongelmitta. Siipiväli vaihtelee 30–44 mm. Siilikkäille ominaiseen tapaan perhosen ruumis on tuuhean karvainen. Keskiruumiissa karvoitus on valkoista ja takaruumiin selkäpuolella kirkkaankeltaista. Takaruumiin selkäpuolella on rivi mustia täpliä ja kärjessä valkoinen tupsu. Tuntosarvet ovat mustat.http://www.nhm.uio.no/fagene/zoologi/insekter/norlep/arctiidae/lubricipeda.htmlhttp://www2.nrm.se/en/svenska_fjarilar/s/spilosoma_lubricipeda.htmlhttp://ukmoths.org.uk/show.php?bf=2060 Lennossa perhonen näyttää kokonaan valkoiselta. Täysikasvuinen toukka on 40-45 mm pitkä. Se on väriltään mustanruskea ja selkäpuolella on kapea, punaruskea selkäjuova. Toukka on kauttaaltaan pitkien, tummien karvojen peittämä ja karvat ovat erityisen pitkiä toukan peräpäässä.http://www.kolumbus.fi/silvonen/lnel/a/spilubri.htm == Levinneisyys ja lentoaika == Tiikerisiilikästä tavataan Euroopasta Pohjois- Aasian poikki Japaniin saakka. Suomessa lajia tavataan hyvin yleisenä suunnilleen Oulu-Lieksa -linjan eteläpuolella. Lentoaika on toukokuun lopulta heinäkuun lopulle.http://www.insects.fi/Lepidoptera/Arctiidae/Spilosoma/lubricipedum/Spilosoma%20lubricipedum.htm == Elinympäristö ja elintavat == Tiikerisiilikästä tavataan etenkin kosteilla ja avoimilla niityillä. Se on yöaktiivinen perhonen, jonka saattaa tavata päivällä lepäämästä lehtien alapinnoilla, puiden rungoilla tai rakennusten seinillä. Aikuiset koirasperhoset lentävät mielellään valolle, naaraat harvemmin.http://www.gardensafari.net/en_picpages/spilosoma_lubricipeda.htmhttp://www.ksml.fi/teemat/luontokuvat/yoperhoset/tiikerisiilik%C3%A4s/24424 Tiikerisiilikkään elimistössä on histamiineja, joiden vuoksi linnut eivät kelpuuta perhosta ravinnokseen. Naaras tuottaa noin 400 munaa, jotka se laskee suurina ryhminä kasvien lehtien alapinnoille ja kuolee heti saatuaan muninnan päätökseen. Toukat kuoriutuvat noin kahden viikon kuluttua. Nuoret toukat viihtyvät ryhmissä, mutta vanhemmat elävät yksinään. Ne ovat aikuisten tapaan yöaktiivisia ja pudottautuvat häirittyinä välittömästi maahan. Toukat ovat täysikasvuisia elokuussa ja vaeltavat jopa useita päiviä etsien sopivaa koteloitumispaikkaa. Kotelo on harmaanruskean kotelokopan sisällä kasvillisuudessa, lähellä maanpintaa.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 391–392 == Ravintokasvi == Toukka on polyfagi ja elää monilla eri kasvilajeilla. == Lähteet == == Aiheesta muualla == * Harri Puranen Luokka:Siilikkäät
Atheist

Atheist on vuonna 1984 perustettu floridalainen death metal -yhtye. Yhtyeen debyyttialbumia Piece of Time pidetään teknisen death metallin aloittajana. Bändi tunnetaan sen virtuoosimaisista soittajista sekä jazz-vaikutteista metallimusiikissa. == Jäsenet == === Nykyinen kokoonpano === * Kelly Shaefer – laulu, kitara (1988–1994, 2006–) * Steve Flynn – rummut (1984–1991, 2006–2010, 2011–) * Tony Choy – basso (1991, 1993–1994, 2006–2010, 2012–) * Chris Martin – kitara (2012–) * Jason Holloway - kitara (2011–) === Entiset jäsenet === * Roger Patterson – basso (1985–1991) * Rand Burkey - kitara (1984–1992, 1993–1994) * Steve Freid - laulu (1984-1988) * Mike Callahan - kitara (1991) * Frank Emmi – kitara (1993) * Josh Greenbaum – rummut (1993) * Kyle Sokol - basso (2001) * Chris Baker - kitara (2006-2012) * Jonathan Thompson - kitara, basso (2009–2011) * Travis Morgan - basso (2011) == Diskografia == === Studioalbumit === * Piece of Time (1990) * Unquestionable Presence (1991) * Elements (1993) * Jupiter (2010) === Livealbumit === * Unquestionable Presence: Live at Wacken (2009) == Aiheesta muualla == * Luokka:Yhdysvaltalaiset tekniset death metal -yhtyeet Luokka:Yhdysvaltalaiset progressiiviset metalliyhtyeet Luokka:Yhdysvaltalaiset thrash metal -yhtyeet
Air Algérie

Air Algérie () on Algerian kansallinen lentoyhtiö, joka on perustettu vuonna 1947. Air Algérie operoi lentoja yli 70 kohteeseen 55 koneen laivastollaan. == Laivasto == Heinäkuussa 2021 Air Algérien laivastoon kuului 56 lentokonetta, joiden keski-ikä oli 13,4 vuotta. * 12 ATR 72-500 * 3 ATR 72-600 * 8 Airbus A330-300 * 5 Boeing 737-600 * 2 Boeing 737-700C * 24 Boeing 737-800 ;Rahtilaivasto * 1 Boeing 737-800BCF * 1 Lockheed L-100-30 Hercules == Lähteet == == Aiheesta muualla == * Air Algérien viralliset kotisivut Luokka:Algerialaiset lentoyhtiöt Luokka:Kansalliset lentoyhtiöt
Domain hack

Domain hack on epätavanomainen verkkotunnus, jossa koko osoite muodostaa sanoja tai muunlaista merkityssisältöä, yleensä sivuston nimen tai pääotsikon. Tunnettuja näin muodostettuja osoitteita ovat muun muassa blo.gs, del.icio.us, cr.yp.to, retou.ch ja goo.gl. Monissa tapauksissa osoite saadaan hyvin lyhyeksi ja kaikki otsikon kirjaimet käyttöön, esimerkkinä blo.gs (viisi kirjainta), vertaa blogs.com (kahdeksan kirjainta). Hack merkitsee tässä tapauksessa ”temppua”, ”juonta”, ”niksiä”, ei krakkerointia. Usein domain hackeissa käytettyjä maatunnuksia ovat .as, .it, .me, .us, joita virallisesti hallinnoivat valtiot ovat Amerikan Samoa, Italia, Montenegro, Yhdysvallat (United States), koska ne ovat useiden englanninkielisten sanojen loppuosia, joiden mukaan osoitteet valitaan. Eräät domain hackeille oivia mahdollisuuksia tarjoavat tunnukset, kuten .et on rajoitettu kolmannelle asteelle, mikä tarkoittaa päätteen kaksiosaisuutta (.com.et, .org.et). Et merkitsee ranskan kielessä ja latinan kielessä ”ja”-rinnastuskonjunktiota. Domain hackit sopivat lisäksi perusdomainin alle rekisteröitäviin uudelleenohjaus- ja pastebin- palveluihin, i.am, tr.im. == Historiaa == Ensimmäisiä merkittävästi esille tulleita domain hackeja olivat 23. marraskuuta 1992 avattu inter.net, sekä 1990-luvulla tulleet useat pla.net-päätteiset tunnukset. 3. maaliskuuta 2002 icio.us rekisteröitiin del.icio.us-tunnusta varten. Who.is on whois-palvelin verkkotunnusten rekisteröintitietojen selvitykseen, joka rekisteröitiin 12. kesäkuuta 2002 reykjavíkilaiselle tunnukselle. 14\. tammikuuta 2004 Joulusaaren Internet-ylläpidon vastaava Christmas Island Internet Administration noteerasi goatse.cx-domainin, joka kuului Goatse- shokkisivustolle. ”se.cx”-pääte merkitsi ”sex”, suomeksi seksi. Myös parodiasivuja, kuten oralse.cx ja analse.cx oli rekisteröity Joulusaaren tunnuksille. Samaan tarkoitukseen oli käytetty jonkin verran myös tunnuksia .cz (Tšekki) ja .kz (Kazakstan). == Lähteet == Luokka:Internet
Serhi Demydjuk

Serhi Oleksandrovytš Demydjuk (, s. 5. kesäkuuta 1982) on ukrainalainen pika- aitajuoksija. Vuonna 2004 hän karsiutui alkuerissä sekä Budapestin sisäratojen MM-kilpailuissa että Ateenan olympialaisissa. Seuraavana vuonna hän karsiutui välierissä Madridin sisäratojen EM-kilpailuissa ja alkuerissä Helsingin MM- kilpailuissa. Vuonna 2006 hän karsiutui välierissä Moskovan sisäratojen MM- kilpailuissa, mutta oli kahdeksas Göteborgin EM-kilpailuissa. Seuraavana vuonna hän oli viides Birminghamin sisäratojen EM-kilpailuissa ja kuudes Osakan MM-kilpailuissa. Berliinin MM-kilpailuissa 2009 hän karsiutui alkuerissä. Hänen 110 metrin aitojen ennätyksensä on 13,22 s, jonka hän juoksi Osakassa 31. elokuuta 2007. Aika on Ukrainan ennätys.Ukrainan miesten ulkorataennätykset 60 metrin aidoissa hänen ennätyksensä on Karlsruhessa 11. helmikuuta 2007 juostu 7,53 s. ==Lähteet== Luokka:Ukrainalaiset pika- aitajuoksijat Luokka:Vuonna 1982 syntyneet Luokka:Elävät henkilöt
.fk

.fk on Falklandinsaarten Internet-maatunnus, jonka rekisteröinnistä vastaa Falkland Islands Development Corporation ja sponsoroinnista Falklandinsaarten hallitus. Tunnukset on rajoitettu Yhdistyneen kuningaskunnan falklandinsaarelaisille asukkaille. Rekisteröinnit tehdään kolmannelle asteelle ja mahdollisia päätteitä on kuusi. Tunnus otettiin käyttöön 1997. == Aiheesta muualla == * IANA .fk whois fk fk fk sv:Toppdomän#F
Oleh Tverdoh’lib

Oleh Tverdoh’lib (, 3. marraskuuta 1969 Krim – 18. syyskuuta 1995http://www.historyorb.com/date/1995/septemberhttp://www.independent.co.uk/sport/sporting- digest-athletics-1602061.html) oli ukrainalainen 400 metrin aitajuoksija. Hän oli kuudes sekä Barcelonan olympialaisissa 1992 että Stuttgartin MM- kilpailuissa 1993. Vuonna 1994 hän voitti kultaa Helsingin EM-kilpailuissa ennätyksellään 48,06 s, joka on myös Ukrainan ennätysUkrainan miesten ulkorataennätykset . Tverdoh’lib kuoli sähköiskuun korjatessaan sähköasennuksia vanhempiensa talossa. ==Lähteet== * Luokka:Ukrainalaiset 400 metrin aitajuoksijat Luokka:Vuonna 1969 syntyneet Luokka:Vuonna 1995 kuolleet
Sara Tancredi

Sara Tancredi on Sarah Wayne Calliesin esittämä kuvitteellinen televisiosarjassa Pako. == Taustaa == Saran äiti on kuollut Saran ollessa pieni. Saran isä on kuvernööri, joka murhataan toisella tuotantokaudella koska hän tiesi liikaa Yhtiöstä. Sara ja Michael saavat tältä ainoan jäljellä olevan johtolangan; avaimen sikarikerhon lokeroon, josta löytyy todiste siihen, että Lincoln lavastettiin varapresidentin veljen murhaan. Sara on entinen narkomaani ja alkoholisti. Sarjan jaksossa ”My Brother’s keeper” (Veljeni puolesta) näytetään Saran menneisyyttä, jolloin hän työskenteli sairaalassa mutta käytti morfiinia ja joi. Saran huumeiden käyttö loppui, kun hän näki miehen jäävän auton alle muttei voinut vaikuttaa asiaan koska oli liian aineissa. Myöhemmin Sara menee terapiaan ja oltuaan 16 kuukautta kuivilla Fox Riverin vartijapäällikkö Brad Bellick (Wade Williams) tarjoaa hänelle työpaikkaa vankilan lääkärinä. == Pako == Ensimmäisellä tuotantokaudella Sara työskentelee Fox Riverin vankilan lääkärinä. Sara rakastuu sarjan päähenkilöön, vanki Michael Scofieldiin (Wentworth Miller). Sara auttaa Michaelin, tämän veljen Lincoln Burrowsin (Dominic Purcell) ja muutaman muun vangin karkuun jättämällä sairastuvan oven auki. Toisella tuotantokaudella Sara tapaa Michaelia ja ryhtyy pakenemaan tämän kanssa. Kolmannella tuotantokaudella ”Yhtiön” agentti Gretchen (Jodi Lyn O’Keefe) ottaa Saran panttivangiksi jotta Michael auttaisi James Whistlerin ulos Sonasta. Michael auttaa Whistlerin ulos, mutta Yhtiö tappaa Saran siitä huolimatta. Neljännellä tuotantokaudella Michael kuulee Saran olevan elossa ja löytää tämän Saran perheystävän Brucen avulla. Sara auttaa Michaelia ja muita karkureita tuhoamaan Yhtiön. Neljännellä kaudella Sara myös odottaa Michaelille lasta ja pari menee naimisiin. Sara vangitaan Michaelin äidin murhasta, mutta Michael auttaa tämän ulos uhraten samalla oman henkensä. Sara nimeää lapsen Michaelin mukaan. == Aiheesta muualla == * Sara Tancredi Prison Break Wikissä Luokka:Pako-sarjan hahmot Luokka:Kuvitteelliset lääkärit
69 tapaa käyttää kuollutta prinsessaa

69 tapaa käyttää kuollutta prinsessaa () on Stewart Homen vuonna 2002 ilmestynyt romaani. Kirja ilmestyi suomeksi vuonna 2004 Liken kustantamana.Fennica – Suomen kansallisbibliografia Viitattu 20.11.2011 Teoksen päähenkilö on parikymppinen opiskelija Anna Noon, joka asuu Aberdeenissa Skotlannissa. Anna ja arvoituksellinen keski-ikäinen mies harrastavat keskenään seksiä ja käyttävät lähistöllä sijaitsevia muinaisia kivikehiä psykodraamoissaan. == Lähteet == == Aiheesta muualla == * Toni Eerola: Stewart Homen mielenkiintoinen maailma . Voima 1/2004. * Juhana Pettersson: Vasemmalla kädellä . Perkeleen periskooppi 8.4.2004. * Kevin O'Neill: Does Aberdeen exist? Stewart Home Society. Luokka:Vuoden 2002 kirjat Luokka:Brittiläiset romaanit
Sosiaaliset objektit

Sosiaalinen objekti on psykologiaan ja symbolisen interaktionismin teoriaan liittyvä käsite, jolla viitataan objekteihin, joiden merkitys muodostetaan sosiaalisessa ja kulttuurisessa vuorovaikutuksessa. Käsitteellä viitataan myös verkossa julkaistun sisältöön, jonka ympärille syntyy keskustelua ja vuorovaikutusta. Jyri Engeströmin mukaan sosiaaliset verkostot ovat karttoja ihmisten välisistä suhteista, mutta ne eivät vielä kerro, miksi jotkut ihmiset ovat kytkeytyneitä toisiinsa ja jotkut eivät. Engeströmin mukaan ihmisiä yhdistää verkostoissa jaettu sosiaalinen objekti ja hyvät sosiaalisen median palvelut antavat ihmisten lisätä sosiaalisia objekteja: valokuvia, videoita, linkkejä tai matkoja.. Antti Leino sanoo kirjassa Dialogin aika, että sosiaalisia objekteja voivat olla moninaiset staattiset, dynaamiset tai liikkuvat sisällöt, käyttäjien reaktiot, sovellukset, pelit ja kilpailut. Käytännössä kaikki sellainen, johon käyttäjä voi osallistua, jota hän voi kommentoida ja jakaa toisille internetin välityksellä . == Lähteet == == Aiheesta muualla == * Ravintolakäynti, sosiaalinen objekti? (Juho Makkonen, Sanainen arkku, 20.3.2010) * Jyri lähtee, Google jää (Tanja Aitamurto, mitä uutta Piilaaksossa, 13.10.2009) * Where we’re going with Activity Streams (Chris Messina, Factory Joe, 20.12.2008) Luokka:Internet Luokka:Viestintä
Dingo (panssariauto)

Dingo Scout Car on australialainen Ford Motor Companyn valmistama toisessa maailmansodassa käytetty panssariauto. Autoa valmistettiin vuonna 1942 yhteensä 245 kappaletta. ==Historia== Toisen maailmansodan alkaessa Australian armeija oli heikosti varustettu. Armeijalla oli vähän panssaroituja ajoneuvoja. Perinteisesti Iso-Britannia oli toimittanut kalustoa Australian armeijalle mutta sodan alkaessa Britannian teollisuus oli sidottu maan omiin sotaponnisteluihin. Tästä tilanteesta johtuen Australia oli pakotettu valmistamaan itse tarvittavaa lisäkalustoa. Dingo Scout Car perustui Fordin siviilimallin autoon, johon yhdistettiin Marmon-Herringtonin valmistama nelivetoinen voimansiirto. Dingon moottorina toimi Fordin joko 85 tai 95 hevosvoimanen V8 polttomoottori ja sen panssaroinnin valmisti Victorian Railways. Auto aseistettiin Bren LMG konekiväärillä ja sen sarjavalmistus alkoi vuonna 1942. Dingo Scout Carin ongelmaksi muodostui sen suuri paino, joka heikensi auton maasto-ominaisuuksia. Painosta johtuen jopa sen etuakseli saattoi vääntyä ajettaessa huonossa maastossa. Paino-ongelman ratkaisuksi Dingosta suunniteltiin kevyemmin panssaroitu malli, joka ei kuitenkaan päätynyt koskaan tuotantoon. Vuoden 1942 lopussa tuontilanne muuttui ja panssariautojen tuonti Australiaan oli taas mahdollista. Dingo korvattiinkin muilla ajoneuvoilla ja se poistettiin lopullisesti Australian armeijan käytöstä vuonna 1945. Muutamia käytöstä poistettuja Dingoja on edelleen jäljellä museoituna panssarimuseoissa sekä yksityisomistuksessa. == Aiheesta muualla == Luokka:Australian asevoimat Luokka:Toisen maailmansodan panssariautot
Chidi Odiah

Chidi Odiah (s. 17. joulukuuta 1983 Port Harcourt, Nigeria) on nigerialainen jalkapalloilija. Hän edustaa tällä hetkellä Venäjän pääsarjassa pelaavaa TsSKA Moskovaa ja on pelipaikaltaan oikea laitapuolustaja. Ennen siirtymistään TsSKA Moskovaan vuonna 2004, Odiah edusti nigerialaisia Dolphinsia ja Julius Bergeriä sekä moldovalaista Sheriff Tiraspolia. Ensimmäisen maalinsa maajoukkueessa hän teki 11. lokakuuta 2008 pelatussa vuoden 2010 MM- karsintaottelussa Sierra Leonea vastaan. == Saavutukset == *TsSKA Moskova: **Pääsarjamestaruus: 2005, 2006 **Venäjän cup: 2005, 2006, 2009 **UEFA Cup: 2005 == Aiheesta muualla == * Esittely TsSKA Moskovan kotisivustolla Luokka:Nigerialaiset jalkapalloilijat Luokka:Vuonna 1983 syntyneet Luokka:Elävät henkilöt
Jutaaminen

Jutaaminen (myös jutaminen, jutaus) tarkoittaa suurporonhoitajien vaellusta porojensa kanssa toiseen paikkaan osana perinteistä vuotuiskiertoa. Suurporonhoitajat jutasivat satojakin kilometrejä yleensä kesä- ja talvilaiduntensa (ja samalla kesä- ja talvikyliensä) välillä. Jutaaminen on saamelaisperäinen termi, joka liittyy juuri suurporonhoitoon. Saamelaisten alkuperäiseen pyyntikulttuuriin kuului myös perinteistä vuotuiskiertoa, mutta sitä ei sanota jutaamiseksi. ==Katso myös== * Jutajaiset ==Aiheesta muualla== * Paimentolaissaamelaiset jutaavat talvesta kesään Ylen Elävä arkisto -palvelussa. Luokka:Poronhoito
Deponointi

Deponointi tarkoittaa teoksen tallentamista esimerkiksi museon kokoelmiin niin, että museo ei omista sitä.Esineen kirjaaminen kokoelmiin Avoinmuseo.fi. Viitattu 15.6.2010. Deponointi on eräänlaista lahjoittamista, mutta omaisuuden luovuttaminen on peruutettavissa. Teoksen tai kokoelman käyttöoikeus siirtyy museolle, ja deponointi on tavallaan pitkäaikainen laina. Omistusoikeus ei siirry, ja myös käyttöön saattaa liittyä rajoituksia. Vakuutusvastuusta, laina-ajasta sekä hallinta-, käyttö- ja edelleenlainausoikeudesta tehdään yleensä kirjallinen sopimus.Alen, Inka & co: Museologian erityissanastoa, s 3. Helsingin yliopisto, museologia. Viitattu 15.6.2010. ==Lähteet== Luokka:Museologia
Paavali Halonen

Paavali Ollinpoika Halonen eli Paavo Halonen (s. n. 1565 Muhos – k. n. 1642 Kemijärvi) oli suomalainen uudisraivaaja ja sotapäällikkö. Halonen oli Kemijärven ensimmäinen uudisraivaaja. Paavali Halosella ja hänen vaimollaan Anna Halosella oli kolme poikaa: Paavo, Olli ja Pekka. Kansantarinoiden mukaan Paavali Halonen oli sissipäällikkö rappasodan aikana. Tarinoita tästä on tallentanut mm. Hjalmar Appelgren-Kivalo teoksessaan "Muinaisjäännöksiä ja tarinoita Kemin kihlakunnan itäisissä osissa".Hjalmar Appelgren: Muinaisjäännöksiä ja tarinoita Kemin kihlakunnan itäisissä osissa, Suomen Muinaismuistoyhdistyksen aikakauskirja V, Helsinki 1882, s. 76–79, 82–83 Paavali Halonen ja hänen vaimonsa Anna Briita Halonen muuttivat Kemijärvelle 1600-luvun alkuvuosina. Heistä alkaa koko Koillis-Lappiin levinnyt asutus, joka jatkuu nyt monina erinimisinä sukuina. Paavalin kolme poikaa ovat alkuna niille kolmelle sukuhaaralle, jotka vaikuttavat edelleen Koillis-Lapissa. Vanhimman pojan, Paavon, sukua lienee Kemijärvellä ja sen lähiympäristössä eniten, mutta sitä löytyy myös Sodankylästä ja Savukoskelta. Ollista suku jatkuu pääasiassa Sallassa ja Kemijärvellä. Pekasta alkanut sukuhaara on levinnyt laajalle Koillis-Lapin alueelle. Sitä on Pelkosenniemellä, Savukoskella ja Sallassa, niiden monissa eri kylissä. Paavali Haloselle on pystytetty muistomerkki Halosenniemelle Kemijärven Halosenrantaan.https://www.kemijarvi.fi/fi/kemijarvi- info/kemijarven_kylat/halosenranta/ == Lähteet == ==Kirjallisuutta== * Janne Kaisanlahti: Siitä syntyi Kemijärvi - Paavali Halosen elämäkerta. Kertomus Kemijärven pitäjän kantaisästä. Omakustanne, Janne Kaisanlahti 2020, 128 s. ISBN 978-952-68410-3-8 ==Aiheesta muualla== *Paavali Halosen sukuseura ry Luokka:Kemijärvi Luokka:Lapin historia Luokka:Pitkä viha Luokka:Suomalainen kansanperinne Luokka:Suomalaiset uudisraivaajat Luokka:Suomalaiset sissipäälliköt Luokka:Vuonna 1565 syntyneet Luokka:Vuonna 1642 kuolleet
Ayila Yussuf

Atanda Ayila Yussuf (s. 4. marraskuuta 1984 Lagos, Nigeria) on nigerialainen jalkapalloilija. Hän edustaa tällä hetkellä ukrainalaista Dynamo Kiovaa ja on pelipaikaltaan puolustava keskikenttäpelaaja. Yussuf siirtyi ukrainalaisseura Dynamo Kiovaan vuonna 2003 kotimaansa Union Bankista. Hän on pelannut otteluita myös Nigerian maajoukkueessa. == Aiheesta muualla == * Esittely Dynamo Kiovan kotisivustolla Luokka:Nigerialaiset jalkapalloilijat Luokka:Vuonna 1984 syntyneet Luokka:Elävät henkilöt
Paul Aguilar

Paul Nicolás Aguilar Rojas (s. 6. maaliskuuta 1986 Concordia, Sinaloa, Meksiko) on meksikolainen jalkapalloilija. Hän edustaa tällä hetkellä meksikolaista Pachucaa ja on pelipaikaltaan oikea laitapuolustaja. Hän oli Meksikon maajoukkueen mukana vuoden 2010 MM-kilpailuissa. Luokka:Meksikolaiset jalkapalloilijat Luokka:Vuonna 1986 syntyneet Luokka:Elävät henkilöt
Piirustuspaperi

Piirustuspaperi on piirustuksen pohjamateriaali, joka on puristettu kuiduista. Piirustuspaperi voi olla irtoarkkeina tai lehtiönä. Suurin osa paperilaaduista tehdään puumassasta, mutta parhaat piirustus-, akvarelli- ja grafiikan paperit tehdään perinteisesti lumpusta, joka voi olla esimerkiksi puuvillaa tai pellavaa. Lumppupaperin pH-arvo on neutraali eli se on happovapaata. Hapoton paperi säilyttää värinsä ja rakenteensa toisin kuin puukuitupaperi, kuten makulatuuri ja sanomalehtipaperi, jotka kellastuvat ja haurastuvat nopeasti. thumb|Paperiarkkien valmistusta käsin. Piirtämiseen käytetään monenpaksuisia papereita. Paperin grammapaino tarkoittaa yhden neliömetrin kokoisen paperin painoa grammoina. Japaninpaperilla on pieni grammapaino, esimerkiksi 30 tai 40 grammaa, mutta ne ovat silti lujia ja melko paksuja. Akvarelli- ja syväpainopaperit taas ovat grammapainoltaan useamman sata grammaa. Nopeisiin harjoitelmiin sopivan kopiopaperin grammapaino on 80. Sileä paperi soveltuu yksityiskohtaisiin piirustuksiin. Hiilellä piirrettäessä ihanteellisena paperina pidetään melko karkeaa ja vahvaa paperia, joka kestää myös hankausta. Hiili korostaa paperin pintarakennetta, ja se tarttuu paremmin karhealle paperille. Puristehiili, jossa on sideainetta joukossa, sopii myös sileille papereille.Hayes, s. 164. Tussipiirustuksissa melko tukeva ja jonkin verran liimattu paperi sopii parhaiten.Hayes, s. 169. Hiili- ja pastellipiirustuksissa käytetään myös Ingres-paperia, joka on tavallisesti sävyllistä. Elävän mallin piirustuksessa harjoitelmiin käytetään usein litoposteria, koska se on sopivan kokoista ja kohtuuhintaista. Litoposterin nurja puoli on kiiltävä. Teknisessä piirustuksessa käytetään skissiä, joka on läpikuultavaa ja silkkipaperimaista. Sille on käytännöllisintä piirtää lyijy- ja huopakynillä. Skissiä ja kuultopaperia on eri paksuisena, myös kestävämpää muovikalvoa käytetään. Muovit ja kuultavat paperit ovat avuksi etenkin kopioitaessa. == Lähteet == * === Viitteet === Luokka:Piirustustarvikkeet Luokka:Paperilaadut
Run Through the Jungle

Run Through the Jungle on yhdysvaltalaisen Creedence Clearwater Revival ‑yhtyeen kappale vuoden 1970 menestysalbumilta Cosmo’s Factory, jonka a-puolen se päättää. ”Run Through the Jungle” koostuu vain yhdestä soinnusta. ”Run Through the Jungle” julkaistiin myös kahden a-puolen singlellä yhdessä kappaleen ”Up Around the Bend” kanssa. Se nousi Yhdysvalloissa sijalle neljä, kun sijoitukseen laskettiin molemmat kappaleet. Australiassa samalla kaavalla julkaistu single Up Around the Bend / Run Through the Jungle oli listaykkösenä kaksi viikkoa. ==Sanoitus== Kappaleen sanoitusta on usein erehdytty luulemaan Vietnamin sodasta kertovaksi, etenkin nimensä vuoksi () ja myös siksi, että yhtyeen pari aikaisempaa hittiä, ”Fortunate Son” ja ”Who’ll Stop the Rain”, olivat molemmat protesteja kyseistä sotaa vastaan. Laulusta tuli joka tapauksessa suosittu Vietnamissa taistelevien amerikkalaissotilaiden keskuudessa. Kappaleen tekijä, yhtyeen laulaja-kitaristi John Fogerty on kertonut, että aiheena on huoli aseiden lisääntymistä kohtaan. ==Sävellys== Yhtyeen rytmikitaristi Tom Fogerty piti ”Run Through the Junglea” suosikkinaan kaikista CCR-kappaleista. Kappaleen alussa ja lopussa kuultavat ääniefektit luotiin basisti Stu Cookin mukaan äänittämällä kitaroita ja pianoa takaperin. Fogerty soitti kappaleessa myös huuliharppua, ja hän joutui äänittämään lauluosuutensa myöhemmin erikseen, koska lauluosuus alkoi huuliharppuosuuden jälkeen liian nopeasti kertaotolla äänitettäväksi. Creedence Clearwater Revivalin entinen manageri Saul Zaentz piti John Fogertyn myöhempää soolokappaletta ”The Old Man Down the Road” (1985) liian samanlaisena kuin ”Run Through the Jungle”, ja haastoi Fogertyn oikeuteen. Se saattoi olla ensimmäinen kerta, kun artistia syytettiin itsensä plagioimisesta. ==Muut versiot== Cover-version kappaleesta ovat tehneet muun muassa Bruce Springsteen, Georgia Satellites, 8 Eyed Spy, Los Lobos, Killdozer ja The Gun Club. Viimeksi mainittu sisälsi kuitenkin erilaisen sanoituksen, koska kyseisen yhtyeen laulusolisti ei saanut selvää kaikista John Fogertyn sanoista, joita ei vielä silloin ollut julkaistu tekstimuodossa. == Kokoonpano== *John Fogerty – laulu, soolokitara, huuliharppu *Tom Fogerty – rytmikitara *Stu Cook – basso *Doug Clifford – rummut ==Lähteet== Luokka:78.84 Pop, rock Luokka:Creedence Clearwater Revivalin kappaleet Luokka:Vuoden 1970 kappaleet
Pastelli

Pastelli voi viitata seuraaviin asioihin: * pastellimaalaukseen tai pastelliliituihin * pastelliväreihin, vaaleisiin, valkopitoisiin väreihin esimerkiksi vaatteissa tai rakennuksissa
Magdaléna Rybáriková

Magdaléna Rybáriková (s. 4. lokakuuta 1988 Piešťany, Tšekkoslovakia) on slovakialainen tennispelaaja. Parhaimmillaan hän on ollut naisten maailmanlistalla sijalla 17 ja on voittanut neljä WTA-turnausta kaksinpelissä. == Tennisura == Rybáriková aloitti vuoden 2009 pelaamalla ASB Classic -turnauksessa Aucklandissa. Hän hävisi avauskierroksella neljänneksi sijoitetulle Aleksandra Wozniakille luvuin 6–3, 6–7(4), 7–5. Rybáriková pelasi seuraavaksi Moorilla Hobart Internationalissa, jossa hän voitti 1. kierroksella Kateryna Bondarenkon 4–6, 7–6(6), 6–1, toisella kierroksella turnauksessa ykköseksi sijoitetun Flavia Pennettan 7–5, 6–3 ja puolivälierässä Melinda Czinkin 6–0, 1–6, 7–6(7). Semifinaalissa hän hävisi Iveta Benešoválle luvuin 6–1, 6–3. Turnauksen jälkeen hän nousi maailmanlistan sijalle 50. Australian avoimissa Rybáriková hävisi 1. kierroksella viidenneksi sijoitetulle Vera Zvonarjovalle 7–6(2), 6–0. PTT Pattaya Openin 1. kierroksella hän voitti Kimiko Date Krummin luvuin 6–2, 4–6, 6–4 ja toisella kierroksella Ivana Lisjakin 6–4, 2–6, 6–2. Puolivälierässä hän yllätti toiseksi sijoitetun Caroline Wozniackin 6–4, 6–1. Semifinaalissa hän hävisi Sania Mirzalle 6–4, 5–7, 6–1. Turnauksen jälkeen Rybáriková nousi maailmanlistan sijalle 47. Dubai Tennis Championships -turnauksessa hän hävisi avauskierroksella Samantha Stosurille 6–4, 6–3. Ensimmäisellä kierroksella hän putosi jatkosta myös Indian Wellsissä, Stuttgartissa, Roomassa ja Madridissa. Sony Ericsson Openissa hän pääsi toiselle kierrokselle, häviten Amélie Mauresmolle 6–3, 1–6, 6–2 ja Ranskan avoimissa toisella kierroksella tuli tappio Jelena Jankovićille 6–1, 6–2. Ensimmäisen WTA-turnausvoittonsa hän otti AEGON Classicissa, kun finaalissa hän voitti Kiinan Li Nan luvuin 6–0, 7–6(2). US Openissa hän pääsi toisen kerran Grand Slam -turnauksessa kolmannelle kierrokselle. Sen hän hävisi Venus Williamsille 6–2, 7–5. Vuonna 2010 Rybáriková hävisi Australian avointen ensimmäisellä kierroksella Dinara Safinalle. Ranskan avoimissa hän pääsi toiselle kierrokselle ja jäi sekä Wimbledonissa että Yhdysvaltain avoimissa avauskierrokselle. Myös vuonna 2011 hän jäi Australian avoimissa avauskierrokselle. Helmikuussa Rybáriková voitti toisen WTA-turnauksensa, kun Memphisin finaalissa Rebecca Marino joutui luovuttamaan. Ranskan avoimissa, Wimbledonissa sekä Yhdysvaltain avoimissa hän hävisi ensimmäisen kierroksen ottelunsa. == Aiheesta muualla == *Magdaléna Rybárikován kotisivut * Luokka:Slovakialaiset tennispelaajat Luokka:Vuonna 1988 syntyneet Luokka:Elävät henkilöt
Fabio Fognini

Fabio Fognini (s. 24. toukokuuta 1987 Sanremo) on italialainen tennispelaaja. Parhaimmillaan hän on ollut miesten maailmanlistalla kaksinpelissä sijalla 10 ja voittanut yhdeksän ATP-turnausta. Nelinpelissä hän on voittanut viisi ATP- turnausta, joista kolme Simone Bolellin kanssa mukaan lukien vuoden 2015 Australian avoimet. ATP-haastajaturnausten finaaliin Fognini on päässyt kolme kertaa. Vuonna 2007 Rogers Masters-turnauksessa Montrealissa hän voitti toisella kierroksella Andy Murrayn luvuin 6–2, 6–2, mutta hävisi kolmannella kierroksella Roger Federerille luvuin 1–6, 1–6. Fognini pääsi ensimmäisen kerran maailmanlistalla sadan joukkoon 19. marraskuuta 2007 sijoituttuaan sijalle 94. Merkittävä etappi Fogninin uralla oli voitto 13:nneksi sijoitetusta Gaël Monfilsista Ranskan avoimissa 2010, kun hän voitti luvuin 2–6, 4–6, 7–5, 6–4, 9–7. Ranskan avoimissa 2011 Fognini selviytyi puolivälieriin, ensimmäisenä italialaisena miespelaajana 16 vuoteen. Puolivälieräpaikan hän saavutti voittamalla neljännellä kierroksella Albert Montañésin yli neljä tuntia kestäneessä ottelussa luvuin 4–6, 6–4, 3–6, 6–3, 11–9. Fognini ei kuitenkaan pystynyt pelaamaan puolivälieräpeliään Novak Đokovićia vastaan, vaan hän joutui vetäytymään kipeytyneen jalan takia. 2014 huhtikuussa Fabio Fognini otti ensimmäisen voiton top-10 pelaajasta, Andy Murraysta eräluvuin 6–3, 6–3, 6–4. Vuonna 2014 Fognini myös kohosi uransa tähän asti korkeimpaan ranking sijoitukseen 13. Kausi 2015 lähti Fogninin kannalta käyntiin murheellisesti, sillä hän hävisi peräti 7 ottelua perätysten. Kaikki ottelut pelattiin kovilla kentillä. Nelinpelissä ottelut kuitenkin luistivat mallikkaasti. Italialaisen maanmiehensä Simone Bolellin kanssa he voittivat Australian avointen mestaruuden 2015. Helmikuussa ATP-500 sarjan turnauksessa Rio De Janeirossa Fabio Fognini eteni finaaliin asti kukistaen mm. espanjalaisen moninkertaisen Grand Slam voittajan, Rafael Nadalin eräluvuin 1–6, 6–2, 7–5. Finaalissa toinen espanjalainen, David Ferrer osoittautui kuitenkin paremmaksi eräluvuin 6–2, 6–3. Barcelonan ATP- turnauksessa Fognini voitti Nadalin toistamiseen 3. kierroksella erin 6–4, 7–6. Puolivälierissä Pablo Andujar-Alba oli kuitenkin vahvempi eräluvuin 6–1, 6–3. Fognini tunnetaan tenniskenttien tuittupäänä ja aika ajoin hän menettää täysin malttinsa peliin. Fognini meni naimisiin tennispelaaja Flavia Pennettan kanssa kesäkuussa 2016. == Lähteet == *Fabio Fognini ATP:n sivuilla === Viitteet === == Aiheesta muualla == *Fabio Fogninin kotisivut Luokka:Italialaiset tennispelaajat Luokka:Vuonna 1987 syntyneet Luokka:Elävät henkilöt
Kenian šillinki

Kenian šillinki (KES) on Keniassa käytettävä valuutta. 1000 Kenian shillinkiä maksaa 8,45 euroa (2.8.2015) thumb|200px|10 šillinkiä == Lähteet == Luokka:Afrikan rahayksiköt Luokka:Kenian talous
Brontotheriidae

Brontotheriidae oli kavioeläimiin kuulunut heimo, joka käsitti nykyisiä sarvikuonoja muistuttaneita eläimiä Pohjois-Amerikassa ja Itä-Aasiassa. Heimo eli paleogeenikaudella noin 56–34 miljoonaa vuotta sitten. ==Piirteet== Brontotheeriidae-heimon jäseniä on löydetty runsaasti Pohjois-Amerikasta tuhkaan hautautuneina. Niiden hampaistosta on päätelty niiden syöneen pehmeää kasvillisuutta ehkä avoimilla metsämailla. Ensimmäiset tunnetut heimon jäsenet olivat melko pieniä, mutta ne kehittyivät nopeasti hyvin suuriksi. Monilla lajeilla oli päässään sarvi, joka ainakin osalla lajeista oli suurempi uroksilla kuin naarailla. Muutamilla lajeilla oli myös kookkaat kulmahampaat. Kuonossa ollut sarvi ei itse asiassa ollut sarvi sanan varsinaisessa merkityksessä, sillä se oli tiheän ihon peittämä samaan tapaan kuin esimerkiksi kirahvin sarvet. Brontotheeriidae-heimon edustajat hävisivät lopulta metsämaiden vähentyessä ja niiden hävitessä kilpailun kevyemmille kavioeläimille, kuten sarvikuonoille. ==Luokittelu== o Hippomorpha `--o Brontotheriidae |--Eotitanops |--Palaeosyops |?-Protitanops `--+?-o Metatelmatheriinae | |?- Sthenodectes | `-- Metatelmatherium |--o Dolichorhininae | |-- Mesatirhinus | `-- Dolichorhinus `--+?-o Embolotheriinae | |--+-- Epimanteoceras | | `-- Dolichorhinoides | `--+--o †Protitan | `--+-- Gnathotitan | `--+--o Rhinotitan | `--+--Parabrontops | `--+--Aktautitan | `--+--+--Brachydiastematherium | | `-- Metatitan | `--Embolotherium `--o Telmatheriinae |--Telmatherium `--+--Pseudodiplacodon `--+?- Notiotitanops `--+--Duchesneodus `--+--Brontops |--Menops `--Megacerops == Lähteet == Luokka:Kavioeläimet Luokka:Esihistorialliset nisäkkäät